9K720 Iskander

9K720 Iskander (; v kóde NATO: SS-26 Stone) je ruská balistická riadená strela krátkeho dosahu. Je určená na ničenie systémov protivzdušnej a protiraketovej obrany, ako aj významných pozemných cieľov, ktoré sú týmito systémami chránené (lietadlá a vrtuľníky na letiskách, veliteľské stanovištia, komunikačné strediská, najdôležitejšie zariadenia civilnej infraštruktúry).

Bola vyvinutá korporáciou KBM (Konstruktorskoje bjuro mašinostrojenia) v meste Kolomna. Je pomenovaná po veľkom vojvodcovi Alexandrovi Veľkom - Iskander je forma jeho mena používaná na Blízkom východe. V ruskej armáde nahrádza zastaraný systém OTR-21 Točka, ktorý by mal byť vyradený do konca roku 2020.

Vznik a vývoj 
Hlavným impulzom pre vznik projektu Iskander sa v roku 1987 stalo podpísanie "Zmluvy o likvidácii rakiet stredného a krátkeho doletu" (v ​​angličtine označované skratkou INF). Tá znamenala kompletné vyradenie a zošrotovanie množstva sovietskych balistických rakiet, a to striel stredného a kratšieho doletu. Išlo napríklad o moderné raketové systémy OTR-23 Oka ako aj staršie OTR-22 Temp-S. Zmluva zároveň znamenala stopku pre dokončenie vývoja ich nástupcov, akými boli systémy 9K714U/9K717 Oka-U a 9K716 Volga, ktoré doletom nad  prekračovali limity stanovené v INF.

Zdĺhavý vývoj, ktorý bol zavinený predovšetkým rozpadom ZSSR, spôsobil, Iskander bol zavedený do služby až v roku 2006. Avšak ešte niekoľko rokov potom podstupoval systém testovanie a pokračoval jeho ďalší vývoj. S reálnym prezbrojovaním bojových útvarov sa začalo až po roku 2010. Proces vývoja sa zrejme dodnes neskončil. Keďže napríklad v roku 2004 bol dokončený vývoj základnej strely 9M723, ale okolo roku 2011 sa už objavuje vylepšená strela 9M723-1. Ďalšie vylepšenia potom skúšali a zavádzali aj v nasledujúcich rokoch a vývoj zrejme kontinuálne pokračuje.

Štátny zbrojný program Ruskej federácie počítal s tým, že do roku 2020 bude do služby zavedených 120 systémov Iskander-M. Do roku 2020 sa tak v ruskej armáde malo vytvoriť 7 brigád, do ktorých budú zahrnuté systémy Iskander.

Popis 

Systém Iskander pozostáva zo šiestich typov vozidiel:
 Odpaľovacie vozidlo 9P78-1 - vozidlo postavené na podvozku MZKT-7930, ktoré realizuje prepravu, skladovanie a vypúšťanie rakiet. Nesie dvojicu rakiet, ktoré sú pri prevoze zakryté odklopnou strechou. Celková hmotnosť vozidla je 42 t a jeho posádku tvoria traja ľudia. Na diaľnici dokáže vyvinúť maximálnu rýchlosť /h a v teréne /h. Dojazd vozidla 9P78-1 je .
 Muničné vozidlo 9T250 - jeho posádku tvoria dvaja ľudia a vozidlo zabezpečuje prevoz dvoch rakiet. Súčasťou konštrukcie vozidla je žeriav, ktorý sa používa na prebitie rakiet na odpaľovacom vozidle. Celková hmotnosť 9T250 je 40 ton.
 Veliteľské vozidlo 9S552 - vozidlo postavené na podvozku KAMAZ 43101. Dosah komunikačného systému vozidla v stacionárnej polohe je . Posádka pozostáva zo štyroch ľudí.
 Vozidlo údržby - je postavené na podvozku KAMAZ a jeho posádku tvoria dvaja ľudia. Je vybavené náradím na bežné opravy a slúži na kontrolu rakiet. Jeho hmotnosť je 13,5 tony.
 Vozidlo pre spracovanie dát 9S920 - je postavené na podvozku KAMAZ 43101 a jeho posádku tvoria dvaja ľudia. Je určené na zisťovanie súradníc cieľa a prípravu letových misií pre strely s ich následným presunom na odpaľovacie vozidlo. Je prepojené s prieskumnými prostriedkami a môže prijímať úlohy a informácie o cieľoch zo všetkých potrebných zdrojov, vrátane satelitu, lietadla alebo bezposádkového systému.
 Vozidlo pre podporu personálu - určené na ubytovanie, odpočinok a stravovanie bojovej posádky. Vyrába sa na podvozku KAMAZ 43118. Vozidlo obsahuje: oddychový priestor a zásobovací priestor. Oddychová časť má 6 sklopných lôžok, 2 skrinky a otváracie okno. Zásobovací priestor má 2 skrinky, sklopný stôl, systém zásobovania vodou s nádržou na 300 litrov, zásobník na ohrev vody, čerpadlo na čerpanie vody, odtokový systém, umývadlo a sušičku odevov a obuvi. 

Plne vybavená brigáda pozostáva z: 12 odpaľovacích vozidiel, 12 muničných vozidiel, 11 veliteľských vozidiel, 14 vozidiel pre podporu personálu a jedného vozidlo pre spracovanie dát. Jedna brigáda je tak vyzbrojená 48 strelami Iskander-M (24 ks na odpaľovacích vozidlách a 24 ks v muničných vozidlách). Brigáda je rozdelená na tri prápory, každý s dvoma palebnými batériami po dvoch odpaľovacích vozidlách.

Varianty 
 Iskander-M - variant pre ruské ozbrojené sily s dvoma balistickými raketami 9M723, ktorých dostrel je . Raketa komplexu 9M723 má jednostupňový motor na tuhé palivo. Raketa počas letu dokáže manévrovať s preťažením 20 až 30 g. Aby bolo možné zachytiť strelu 9M723, musí byť protiraketa schopná manévrovať s preťažením dvakrát až trikrát vyšším. Väčšina trajektórie letu rakety prebieha vo výške , čo tiež výrazne znižuje pravdepodobnosť zneškodnenia. Maximálna rýchlosť letu rakety je /s.
 Iskander-K - variant s dvoma riadenými strelami s plochou dráhou letu R-500. Táto strela bola vyvinutá na základe rakety Kalibr v spoločnosti OKB "Novator". Jej dostrel je oficiálne , ale niektoré zdroje uvádzajú dolet až . Hmotnosť bojovej časti je .
 Iskander-E - exportná verzia s dostrelom .

Používatelia 

  Alžírsko: k 2020 roku disponovalo 4 systémami Iskander-E.
  Arménsko: k 2020 roku disponovalo 4 systémami Iskander-E.
  Rusko: k 2020 roku ruské pozemné sily disponovali 140 systémami Iskander-M.
 26. raketová brigáda	- Luga - 12 odpaľovacích vozidiel
 107. raketová brigáda - Birobidžan - 12 odpaľovacích vozidiel
 1. raketová brigáda	- Krasnodar - 12 odpaľovacích vozidiel
 112. raketová brigáda - Šuja - 12 odpaľovacích vozidiel	
 92. raketová brigáda	- Tockoje - 12 odpaľovacích vozidiel	
 103. raketová brigáda - Ulan-Ude - 12 odpaľovacích vozidiel	
 12. raketová brigáda - Mozdok - 12 odpaľovacích vozidiel	
 20. raketová brigáda	- Spassk-Dalnij	- 12 odpaľovacích vozidiel
 119. raketová brigáda - Jelanská oblasť - 12 odpaľovacích vozidiel
 3. raketová brigáda - Gornyj - 12 odpaľovacích vozidiel
 152. raketová brigáda - Čerňachovsk - 12 odpaľovacích vozidiel
 464. raketová brigáda - Znamensk - 4 odpaľovacie vozidlá

Referencie

Iné projekty 

Balistické rakety